Period: Ur III
Genre: Legal
Transliteration:
<SURFACE>
1(diš) ab₂ amar du₃-a
lu₂{d}šara₂-ka
ur-abzu-ke₄ ga-ba-da-an-ti in-na-du₁₁
5(diš) 1/2(diš) gin₂ ku₃-še₃ mu in-na-sa₄
in-na-an-la₂
gu₄-e igi nu-ub-ta-an-du₈-am₃
gu₄ ba-uš₂
<SURFACE>
gu₄ nu-gub-ba geš-gi-a mu-un-lu₅-ga-a
u₄ 5(diš)-kam-ka tum₂-mu-da in-na-an-du₁₁-ga
1(diš) ur{geš}gigir
1(diš) ab-ba-sag₁₀
nam-erim₂ u₃-ku₅
lu₂{d}šara₂-ke₄ gu₄ ib₂-su-su
da-du maškim-bi-im
di-til-la dumu umma{ki}
mu {d}amar{d}suen lugal-e ur-bi₂-lum{ki} mu-hul

Cuneiform:
<SURFACE>
𒁹𒀖𒀫𒆕𒀀
𒇽𒀭𒇋𒅗
𒌨𒍪𒀊𒆤𒂵𒁀𒁕𒀭𒋾𒅔𒈾𒅗
𒐊𒈦𒂆𒆬𒂠𒈬𒅔𒈾𒄷𒈿
𒅔𒈾𒀭𒇲
𒄞𒂊𒅆𒉡𒌒𒋫𒀭𒂃𒀀𒀭
𒄞𒁀𒌀
<SURFACE>
𒄞𒉡𒁺𒁀𒄑𒄀𒀀𒈬𒌧𒈜𒂵𒀀
𒌓𒐊𒄰𒅗𒁺𒈬𒁕𒅔𒈾𒀭𒅗𒂵
𒁹𒌨𒄑𒇀
𒁹𒀊𒁀𒅆𒂟
𒉆𒉈𒊒𒅇𒋻
𒇽𒀭𒇋𒆤𒄞𒌈𒋢𒋢
𒁕𒁺𒉺𒁽𒁉𒅎
𒁲𒌀𒆷𒌉𒄑𒆵𒆠
𒈬𒀭𒀫𒀭𒂗𒍪𒈗𒂊𒌨𒉈𒈝𒆠𒈬𒅆𒌨